डैरेन सेमी
डैरेन सेमी (अंग्रेज़ी: Darren Julius Garvey Sammy), ओबीई (जन्म; २० दिसम्बर १९८३, सेंट लूसिया, वेस्ट इंडीज) एक अंतरराष्ट्रीय स्तर के क्रिकेट खिलाड़ी है वेस्ट इंडीज की अंतरराष्ट्रीय क्रिकेट टीम के लिए खेलते है। सेमी दो ट्वेन्टी-ट्वेन्टी क्रिकेट विश्व कप जिताने वाले पहले कप्तान है। ये दाहिने हाथ से बल्लेबाजी और दाहिने ही हाथ से मध्यम तेज गेंदबाजी करते है। इन्होंने अपने एक दिवसीय अंतरराष्ट्रीय क्रिकेट कैरियर की शुरुआत २००४ में बांग्लादेश के खिलाफ की थी, इसी के साथ सेमी पहले ऐसे अंतर्राष्ट्रीय खिलाड़ी बन गए थे जो सेंट लूसिया के द्वीप से खेले हो। इसके तीन सालों बाद इन्होंने टेस्ट क्रिकेट की भी शुरुआत करदी और पहला टेस्ट मैच इंग्लैंड के खिलाफ खेला था और उस मैच इन्होंने अब तक की अपनी सबसे अच्छी गेंदबाजी करते हुए ६६ रन देकर ७ विकेट लिए थे। डैरेन सेमी को अक्टूबर २०१० में वेस्टइंडीज क्रिकेट टीम कप्तान चुना था। इन्होंने २०१२ में इंग्लैंड के खिलाफ अपना पहला टेस्ट शतक लगाया था। सेमी पहले ऐसे कप्तान है जिन्होंने अपनी कप्तानी से दो बार आईसीसी विश्व ट्वेन्टी २० के विश्व कप का खिताब जीता हो। इनकी कप्तानी में विंडीज ने पहली बार २०१२ आईसीसी विश्व ट्वेन्टी २० और इसके बाद २०१६ आईसीसी विश्व ट्वेन्टी २० का खिताब जीता था। २०१२ का खिताब श्रीलंकाई टीम के खिलाफ खेला गया था। इसके बाद २०१६ का विश्व कप इंग्लैंड के खिलाफ खेला गया था जिसमें कार्लोस ब्रेथवेट ने अंतिम ओवर में चार लगातार छक्के लगाकर जीत दिलाई थी। सेमी अभी पाकिस्तान सुपर लीग में पेशावर जल्मी के कप्तान है। ५ अगस्त २०१६ को सेमी ने सब सूचित किया था कि इन्होंने ट्वेन्टी-ट्वेन्टी-क्रिकेट की कप्तानी छोड़ दी है।